OzLabs/hebrew-wiki-articles huggingface dataset:
רנה דנגור

טקס החתונה של רנה ו[[נעים דנגור]]

רנה רבקה דנגור (בערבית: رينيه دنكور; 29 בדצמבר 1925, שנגחאי – 9 ביולי 2008 לונדון) הייתה יהודיה עיראקית שהייתה מלכת היופי הראשונה של עיראק ב-1947. הייתה גם נשואה לבן דודה נעים דנגור, יזם ופילנתרופ ואביר במסדר האימפריה הבריטית.

==קורות חיים==
רנה נולדה ב-29 בדצמבר 1925 בשנגחאי, בה התגוררה משפחתה באופן זמני לצורך עסקים והמשפחה שבה לבגדאד כשהייתה עדיין ילדה ושם גדלה. אביה של רנה היה רופא בעל שם בבגדאד ומשפחת דנגור, ממנה בא, הייתה אחת המשפחות העתיקות בעיר. אביו, סבה של רנה היה החכם עזרא ראובן דנגור, הרב הראשי של בגדאד והמשפחה תרמה לסחר בנייר ובדפוס בעיראק, מה שעזר ליצור תרבות עיתונות טובה במדינה. דודה של רנה, אליהו דנגור, היה המדפיס הגדול בעולם של ספרים בערבית. ב-31 בדצמבר 1946 הוכתרה כמיס בגדאד במסיבת ראש השנה האזרחית במועדון התעופה העיראקי המלכותי בבגדאד, ובספטמבר 1947 השתתפה בתחרות היופי הראשונה של המדינה והוכתרה כ"מיס עיראק" הראשונה אי פעם, בגיל 21. בשנה שלאחר מכן נישאה לבן דודה נעים דנגור, איש עסקים שהקים את מפעל הקוקה קולה הראשון בעיראק ואיתו הביאה ארבעה ילדים.

מצב יהודי עיראק התדרדר לאחר הקמת מדינת ישראל. בשנת 1959 לא הייתה לדנגורים ברירה אלא לברוח. נעים המשיך להפעיל את עסקיו עוד כמה שנים עד שהממשלה שללה ממנו את אזרחותו והשתלטה על החברה שלו. המשפחה התיישבה באנגליה והחלה מאפס, כשהיא פותחת עסק חדש לפיתוח נכסים והקמת מרכז קהילתי למהגרים יהודים עיראקים. כדי לשמור על תרבותם הקים נעים את "the scribe", כתב עת של יהדות בבל, שימשיך לפרסם גיליונות מגזינים במשך 35 שנה, שהופצו ב-25 מדינות.

עד 1980 בנה דנגור את עושרו מחדש. הוא רצה להכיר תודה למקום מושבו החדש והקים את קרן אקסילארך כדי לספק כספי צדקה לארגונים ברחבי בריטניה. בין השאר, העמידה הקרן מלגות מלאות ליותר מ-5000 סטודנטים נזקקים. הדנגורים תרמו את התרומה הגדולה ביותר אי פעם הן לחברה המלכותית לרפואה והן למכון פרנסיס קריק (מתקן המחקר הביו-רפואי הגדול ביותר באירופה).

לאחר שרנה חלתה בסרטן השד, הפך נעים לאחד התורמים הגדולים ביותר לחקר הסרטן בבריטניה. הוא גם תרם סכום אדיר לאוניברסיטת נאנג'ינג בסין, לכבוד אשתו שנולדה לא רחוק. בין המוסדות הרבים האחרים שנתמכו בידי הדנגורים, נמצאת גם אוניברסיטת בר-אילן, המנהלת כיום את מרכז דנגור לרפואה מותאמת אישית. רנה נפטרה ב-2008 בגיל 82.

זמן קצר לפני פטירתו, בגיל 101, הוכתר נעים דנגור בתואר אבירות על ידי מלכת אנגליה, מה שהפך אותו לאדם המבוגר ביותר השני שאי פעם קיבל את הכבוד. רנה ונעים נקברו בבית הקברות היהודי של גולדרס גרין בלונדון. אחד מבניהם, דוד דנגור, עומד בראש קרן אקסילארך.

==קישורים חיצוניים==

* 

==הערות שוליים==

קטגוריה:נדבנים יהודים בריטים
קטגוריה:יהודים עיראקים
קטגוריה:יהדות שאנגחאי
קטגוריה:משתתפות יהודיות בתחרויות יופי
קטגוריה:אומנים יהודים שפעלו בארצות ערב
קטגוריה:זוכות בתחרויות יופי
קטגוריה:נדבניות יהודיות
קטגוריה:נדבנים יהודים עיראקים
קטגוריה:משפחת דנגור
קטגוריה:מהגרות לממלכה המאוחדת
קטגוריה:בריטיות שנולדו ב-1925
קטגוריה:בריטים שנולדו ב-1925
קטגוריה:בריטיות שנפטרו ב-2008
קטגוריה:בריטים שנפטרו ב-2008
Golden Hour (אלבום של קייגו)

Golden Hour (בעברית: שעת הזהב) הוא אלבום האולפן השלישי של הדי ג'יי והמפיק המוזיקלי הנורווגי קייגו. האלבום יצא לאור ב-29 במאי 2020 על ידי חברת התקליטים סוני מיוזיק אנטרטיינמנט. מתוך האלבום יצאו שישה סינגלים.

==רשימת רצועות==

== מיקומי שיא ==

=== מצעדים שנתיים ===

==קישורים חיצוניים==

== הערות שוליים ==

קטגוריה:אלבומי 2020
קטגוריה:אלבומי קייגו
קטגוריה:אלבומי פלטינה בקנדה
קטגוריה:אלבומי חברת סוני מיוזיק אנטרטיינמנט
קטגוריה:אלבומי זהב בארצות הברית
יונס מלדה

יונס מלדה (נולד ב-14 בנובמבר 1999) הוא כדורגלן ישראלי המשחק בעמדת החלוץ במכבי תל אביב מליגת העל.

==קריירה==
מלדה נולד בקריית ביאליק, למשפחה יוצאת אתיופיה. מלדה התחיל את דרכו בקבוצות הילדים של מכבי צור שלום, שהייתה הקבוצה של עיר מגוריו קריית ביאליק. לקראת עונת 2012/2013, עבר למחלקת הנוער של הפועל חיפה בה שיחק שלוש שנים לפני שעזב למחלקת הנוער של מכבי נתניה. מלדה היה אחד השחקנים הבולטים במחלקת הנוער, כשבעונת 2017/2018 שהייתה העונה האחרונה בה שיחק בקביעות בקבוצת הנוער, כבש תשעה שערים והציג דומיננטיות רבה. באותה עונה ערך מלדה גם את הופעת הבכורה שלו בקבוצה הבוגרת של המועדון כאשר ב-24 בפברואר 2018 פתח במשחק ליגה נגד מכבי חיפה, שנגמר בניצחון 1–2 למכבי נתניה. כבר במשחקו השני בקבוצה הבוגרת, ב-3 במרץ 2018, הבקיע מלדה את שער הבכורה שלו בקריירה המקצועית כשכבש בניצחון הליגה 0–2 על הפועל אשקלון. בעונת 2018/2019, החל מלדה לשחק בקביעות בקבוצה הבוגרת של המועדון אך עדיין שיחק לעיתים בקבוצת הנוער. בעונה זו כבש מלדה שני שערים ושיחק 24 משחקים בקבוצה הבוגרת בכל המסגרות ואף פתח בעשרה מהם. בעונת 2019/2020 המשיך מלדה במגמה מהעונה החולפת אך כן חל שיפור במעמדו בקבוצה והוא פתח ביותר משחקים. באותה עונה כבש מלדה שער אחד ושותף ב-29 משחקים לפני שמגפת הקורונה עצרה את העונה.

במחזור השני של עונת 2020/2021 כבש רביעייה במשחק בו ניצחה הקבוצה בתוצאה 0:7.

ב-15 בינואר 2021 חתם בגנט מליגת העל הבלגית ל-4.5 שנים. ב-24 בינואר ערך הופעת בכורה בניצחון קבוצתו 0–3 על לובן.

ב-15 ביוני 2022 חתם במכלן מליגת העל הבלגית לשלוש שנים. ב-13 באוגוסט ערך הופעת בכורה בקבוצה בתיקו 0-0 נגד סרקל ברוז'.

ב-31 בינואר 2024 חתם במועדון הכדורגל מכבי תל אביב, תמורת דמי העברה של כ-350 אלף אירו, חוזה ל-3.5 שנים.

== נבחרות ישראל ==
במאי 2021 מלדה זומן לראשונה לסגל נבחרת ישראל הבוגרת.

ב-5 ביוני 2021 ערך את הופעת בכורה בבוגרים כשפתח בהרכב במשחק ידידות במונטנגרו שנגמר בניצחון 1–3 לישראל.<ref></ref>

== תארים ==
;גנט
* הגביע הבלגי: 2021/2022

; מכבי תל אביב

* אליפות: 2023/2024
* אלוף האלופים:2024

==קישורים חיצוניים==

* 

==הערות שוליים==

קטגוריה:כדורגלנים ישראלים
קטגוריה:קשרי כדורגל ישראלים
קטגוריה:כדורגלני מכבי נתניה
קטגוריה:כדורגלני גנט
קטגוריה:כדורגלני מכלן
קטגוריה:כדורגלני מכבי תל אביב
קטגוריה:כדורגלנים ישראלים בבלגיה
קטגוריה:קריית ביאליק: כדורגלנים
קטגוריה:יהודים אתיופים
קטגוריה:כדורגלני נבחרת ישראל
קטגוריה:ישראלים שנולדו ב-1999
ארמניה (קולומביה)

ארמניה (בספרדית: Armenia) היא בירתה של קינדיו, קולומביה. ארמניה הוקמה בשנת 1889 וביססה את כלכלתה על חקלאות, שאיפשרה התפתחות ניכרת בין שנות העשרים והשמונים, בזכות בום הקפה.

== אקלים ==
הטמפרטורה הממוצעת היא 13 מעלות צלזיוס. החודש הכי חם הוא אפריל (16 מעלות צלזיוס). החודש הכי קר הוא יוני (12 מעלות צלזיוס). כמות המשקעים הממוצעת היא 1,912 מילימטרים בשנה. חודש אפריל הוא החודש שיש בו הכי הרבה גשם (250 מ"מ גשם), וחודש יולי הוא החודש שיש בו הכי פחות גשם (59 מ"מ גשם).

==היסטוריה==

לפני למעלה מ-10,000 שנה הייתה תרבות בשם קימבאיאס (Quimbayas), שנמצאת בעיקר באזור בו נמצאת כיום ארמניה. ייצור הצורפות שלו בולט, ממנו התגלו פסלים שונים שאפשרו לנו ללמוד את הצורות והפרקטיקות העתיקות של הקימביה.

==כלכלה==
הפעילות המסחרית של ארמניה נתמכת בעיקר על ידי מסחר, חקלאות, תיירות, אספקת סחורות ושירותים, תקשורת, ובמידה פחותה, תעשייה ובנייה.

== ערים תאומות ==
* 
* 
* 
* 

==קישורים חיצוניים==

* 

==הערות שוליים==

קטגוריה:קולומביה: ערים
קטגוריה:מחוזות קולומביה: ערי בירה
קטגוריה:יישובים שהוקמו ב-1889
מרקו פולו (סדרת טלוויזיה)

מרקו פולו היא סדרת דרמה אמריקאית בהשראת שנותיו הראשונות של מרקו פולו בחצר קובלאי חאן, כגן האימפריה המונגולית ומייסד שושלת יואן (1271–1368). הסדרה שודרה בבכורה בנטפליקס ב-12 בדצמבר 2014.<ref></ref> הסדרה נכתבה ונוצרה על ידי ג'ון פוסקו ובכיכובו של לורנזו ריצ'למי בתפקיד הראשי עם בנדיקט וונג בתפקיד קובלאי חאן.<ref name="THR"></ref> הסדרה הופקה על ידי חברת ויינשטיין. ב-7 בינואר 2015, הסדרה חודשה על ידי נטפליקס לעונה שנייה בת 10 פרקים, שהוקרנה לראשונה ב-1 ביולי 2016.

ב-12 בדצמבר 2016, נטפליקס הודיעה כי ביטלה את הסדרה לאחר שתי עונות. מקורות אמרו ל"הוליווד ריפורטר" כי שתי העונות הביאו להפסד של 200 מיליון דולר עבור נטפליקס וההחלטה לבטל את הסדרה התקבלה במשותף על ידי נטפליקס וחברת ויינשטיין.<ref></ref>

== שחקנים ודמויות ==
{| class="wikitable plainrowheaders"
! scope="col" | שחקן
! scope="col" | דמות
|-
| לורנצו ריצ'למי
| מרקו פולו
|-
| בנדיקט וונג
| קובלאי חאן
|-
| ג'ואן צ'ן
| הקיסרית צ'בי
|-
| רמי היי
| יורש העצר ג'ינגים
|-
| אולי לטוקפו
| ביימבה
|-
| ג'ו ג'ו
| נרגואי / הנסיכה קוקאצ'ן
|-
| מהש ג'אדו
| אחמד
|-
| טום וו
| לי ג'ינבאו
|-
| אוליביה צ'נג
| ג'יה מיי לין
|-
| ריק יון
| קאידו חאן
|-
| פיירפרנצ'סקו פאבינו
| ניקולו פולו
|-
| עמר וואקד
| יוסף
|-
| צ'ין האן
| ג'יה סיידאו
|-
| קלאודיה קים
| הנסיכה חוטולון
|-
| ז'קלין צ'אן
| שבקנה חאתון
|-
| רון יואן
| הנסיך ניאן
|-
| לאונרד וו
| הנסיך אורוס
|-
| מישל יאו
| לוטוס
|-
| תומאס צ'אנינג
| ג'רל חאן
|-
| כריס פאנג
| ארבן חאן
|-
| גבריאל ביירן
| האפיפיור גרגוריוס העשירי
|}

== ראו גם ==
* אירופאים בסין של ימי הביניים

== קישורים חיצוניים ==
* 
* 

==הערות שוליים==

קטגוריה:נטפליקס: תוכניות וסדרות
סטיבן איילס

סטיבן איילס (באנגלית: Stephen Ailes; 25 במרץ 1912 - 30 ביוני 2001) היה חבר בולט בלשכת עורכי הדין של וושינגטון די. סי. ושותף במשרד עורכי הדין "סטפטו וג'ונסון". הוא כיהן כתת-מזכיר הצבא של ארצות הברית מפברואר 1961 ועד ינואר 1964, ולאחר מכן ועד יולי 1965 הוא כיהן כמזכיר הצבא. את לימודיו האקדמיים הוא החל באוניברסיטת פרינסטון ולאחר מכן המשיך בבית הספר למשפטים של אוניברסיטת וירג'יניה המערבית, שם הוא היה חבר באחוות "פי-קאפא-פסי".

==ראשית חייו==
סטיבן איילס נולד ברומני, שבוירג'יניה המערבית. הוא למד בבית הספר סקרבורו, שבניו יורק יחד עם אחיו, ובהמשך למד בבית הספר התיכון ההאפיסקופלי שבאלכסנדריה, וירג'יניה, שם הוא סיים את לימודיו ב-1929. ב-1933 הוא סיים את לימודיו באוניברסיטת פרינסטון וב-1936 קיבל תואר במשפטים מאוניברסיטת וירג'יניה המערבית. באותה שנה הוא התקבל ללשכת עורכי הדין של וירג'יניה המערבית.

==קריירה משפטית==
בין השנים 1937–1940 שימש איילס כעוזר לפרופסור באוניברסיטת וירג'יניה המערבית. הוא שוחרר משירות צבאי עקב עיוורון צבעים, אך מאוחר יותר הוא הועסק על ידי משרד הפיקוח על המחירים של מנהל החירום בין השנים 1942–1946. ב-1947 הוא שימש כיועץ למשלחת הכלכלית האמריקאית ליוון ולאחר מכן שב לעיסוקו הפרטי בעריכת דין החל מ-1948 ועד כניסתו לשירות הממשלתי.

==קריירה ממשלתית==
איילס כיהן כתת-מזכיר הצבא של ארצות הברית מה-9 בפברואר 1961 ועד ה-28 בינואר 1964. לאחר מכן הוא מונה כמזכיר הצבא, תפקיד בו הוא כיהן עד 1 ביולי 1965. לעיתים קרובות נזקפת לזכותו הקמתה של תוכנית סמלי האימונים של צבא ארצות הברית. הוא ניהל סקירה מרחיקת לכת במשך זמן שכללה מגע עם מגוון רחב של אנשים מנוסים בכל זרועות הכוחות המזוינים וממצאיו כללו חמישה עקרונות מרכזיים, עם המלצות והצעות לחיסול הבעיות בהן הוא נתקל. פרס סמל האימונים השנתי של פיקוד האימונים וההדרכה של צבא ארצות הברית נקרא על שמו.

בראשית 1965 נמתחה על איילס ביקורת קשה, הן מצד הדמוקרטים והן מצד הרפובליקנים, כאשר הוא ביקש מימון מתת-ועדת ההקצבות של הסנאט להגנה למה שעד מהרה הושם ללעג כ"תוכנית הווטרנים המהירה". כפי שהמבקרים סיכמו את הצעתו של איילס, עד "8,000 גברים צעירים שלא מסוגלים לעמוד בדרישות הפיזיות והמנטליות לשירות צבאי", עדיין יגויסו ו"יוכלו לשרת יום אחד ואז להשתחרר כווטרנים, יהיו זכאים לזכויות של וטרנים שהשלימו תקופות ארוכות במדים". איילס העיד שהתוכנית (שתת-הוועדה סירבה לאשר) תעלה בשנה הראשונה 31.3 מיליון דולר בערכים של 1965, שווי של 235 מיליון דולר חמישים שנה לאחר מכן.

לאחר סיום כהונתו כמזכיר הצבא ועד 1970 שימש איילס כראש מועצת העיר הפדרלית, קבוצה של אנשי עסקים, מנהיגים אזרחיים, אנשי חינוך ואחרים שמקדמת את הפיתוח הכלכלי של וושינגטון הבירה.

==חיים אישיים==
ב-24 ביוני 1939 נשא איילס את הלן "נלי" וילס ונולדו להם ארבעה ילדים. הוא נפטר משבץ מוחי בביתו שבבת'סדה, מרילנד ב-30 ביוני 2001. הוא נקבר בעיר הולדתו.

==קישורים חיצוניים==

* [https://history.army.mil/books/sw-sa/Ailes.htm ביוגרפיה של סטיבן איילס] באתר המרכז להיסטוריה צבאית של צבא ארצות הברית 
* 

==הערות שוליים==

קטגוריה:מזכירי הצבא של ארצות הברית
קטגוריה:אמריקאים ממוצא ולשי
קטגוריה:בוגרי אוניברסיטת פרינסטון
קטגוריה:בוגרי אוניברסיטת וירג'יניה המערבית
קטגוריה:עורכי דין אמריקאים במאה ה-20
קטגוריה:אמריקאים שנולדו ב-1912
קטגוריה:אמריקאים שנפטרו ב-2001
פריירה (קולומביה)

פריירה (בספרדית: Pereira) זוהי עיר קולומביאנית, בירת מחוז ריסרלדה. היא חלק מאזור מטרופוליטני ביחד עם העיריות דוסקברדס ולה וירחיניה. זה ממוקם באזור המרכז-מערבי של המדינה, בעמק נהר אוטון בקורדילרה המרכזית של האנדים הקולומביאנים.

== אקלים ==
הטמפרטורה הממוצעת היא 20 מעלות צלזיוס. החודש הכי חם הוא פברואר (22 מעלות צלזיוס). החודש הכי קר הוא נובמבר (19 מעלות צלזיוס). כמות המשקעים הממוצעת היא 2,232 מילימטרים בשנה. חודש אפריל הוא החודש שיש בו הכי הרבה גשם (274 מ"מ גשם), וחודש יולי הוא החודש שיש בו הכי פחות גשם (62 מ"מ גשם).

== ערים תאומות ==
* 
* 
* 

==קישורים חיצוניים==	

* 

==הערות שוליים==

קטגוריה:קולומביה: ערים
קטגוריה:מחוזות קולומביה: ערי בירה
קטגוריה:יישובים שהוקמו ב-1863
סנק

סנק ב[[אירוויזיון 2018]]
לורה גרוזנקן (נולדה ב-30 באפריל 1990), ידועה בשם הבמה סנק, היא זמרת נשמה, פופ ורוק וכותבת שירים בלגית. סנק ייצגה את בלגיה באירוויזיון 2018 עם השיר "A Matter of Time". ב-8 במאי 2018 הופיעה סנק בחצי גמר הראשון של אירוויזיון 2018, רביעית בסדר ההופעות, לפני צ'כיה ואחרי אלבניה. סנק סיימה את התחרות במקום ה-12 בחצי הגמר הראשון, ובכך לא העפילה לגמר תחרות האירוויזון.

גרוזנקן עבדה בתחום המסחור החזותי ברשת איקאה, ובמקביל עבדה כמורה לפיתוח קול בעיר לוון, עיר הולדתה. גרוזנקן כתבה שירים ללהקת הפופ–רוק הבלגית הוברפוניק.

==דיסקוגרפיה==
===סינגלים===
* 2018: "A Matter of Time"
* 2019: "Endlessly"

==קישורים חיצוניים==

* 

==הערות שוליים==

קטגוריה:זמרות בלגיות
קטגוריה:משתתפי אירוויזיון 2018
קטגוריה:נציגי בלגיה באירוויזיון
קטגוריה:אמנים הידועים בשם במה
קטגוריה:ילידות 1990
X My Heart

"X My Heart" (בעברית: "נשבעת") הוא שיר שבוצע על ידי הזמרת האזרית, אייסל, נכתב על ידי סנדרה ביגורמן והופק על ידי דימיטריס קונטופולוס וטים בראן. השיר יצא כהורדה דיגיטלית ב-17 במרץ 2018 על ידי "k2id הפקות".

==באירוויזיון==
בנובמבר 2017, אייסל נבחרה באופן פנימי לייצג את אזרבייג'ן באירוויזיון 2018 על ידי תאגיד השידור האזרי ITV. שמו של השיר הוכרז ב-3 במרץ 2018 וב-4 במרץ, למחרת, השיר נחשף. ב-8 במאי 2018, השיר התמודד בחצי הגמר הראשון של תחרות האירוויזיון, כשיר הראשון בסדר ההופעות של חצי הגמר. השיר זכה במקום ה-11 עם 94 נקודות, וכתוצאה מכך, לא העפיל לגמר. זאת הייתה הפעם הראשונה שאזרבייג'ן לא צלחה את חצי הגמר.

==היסטוריית יציאות==
{| class="wikitable"
!מקום
!תאריך יציאה
!פורמט
!חברת תקליטים
|-
!עולם
|4 במרץ 2018
|הורדה דיגיטלית
|k2id הפקות
|}

== קישורים חיצוניים ==

==הערות שוליים==

קטגוריה:שירי 2018
קטגוריה:סינגלים מ-2018
קטגוריה:שירי אירוויזיון 2018
קטגוריה:שירי אזרבייג'ן באירוויזיון
קטגוריה:שירים באנגלית
אצטדיון סאפוטו

אצטדיון סאפוטו (בצרפתית: Stade Saputo) הוא אצטדיון כדורגל בפארק האולימפי במונטריאול שבקוויבק, קנדה. האצטדיון נפתח ב-21 במאי 2008, והוא אצטדיון הבית הנוכחי של מונטריאול מה-MLS. האצטדיון בנוי באתר המגרש ומסלולי האימונים לשעבר בשטח מתחם אולימפיאדת 1976, בעוד שבצד המזרחי של האצטדיון נשקף נוף המגדל המשופע של האצטדיון האולימפי. לאצטדיון קיבולת של 19,619, מה שהופך אותו לאצטדיון הכדורגל השני בגודלו בקנדה, אחרי בימו פילד שבטורונטו.

==הבנייה==
האצטדיון עלה כ-17 מיליון דולר קנדי (19.9 מיליון דולר קנדי של שנת 2018) לבנייה, כאשר 7.5 מיליון דולר שילמה משפחת סאפוטו והשאר מומנו לטווח של 25 שנה. אצטדיון סאפוטו הוא כיום המטה הניהולי של מונטריאול וכולל גם מגרש אימונים, 34 סוויטות משותפות ואזורי סעד מלאים לשחקנים. המתחם משתרע על כ-150,000 מ"ר. הוא תוכנן והופק על ידי "חברת דנט קלייטון" (Dant Clayton Corporation) ונבנה על ידי "ברוקוליני בניה בע"מ" (Broccolini Construction Inc).

האצטדיון כולל משטח משחק מדשא טבעי, ולפי הדיווחים אצטדיון סאפוטו הועדף על פני בימו פילד מסיבה זו על ידי חברי נבחרת קנדה בכדורגל. מאז הותקן בבימו פילד מגרש דשא טבעי מחומם ומושקה במלואו, בדומה לאלה הנמצאים בפרמייר ליג האנגלית.

בציפייה להצטרפות מונטריאול אימפקט לליגת ה-MLS, נערכו תוכניות להרחיב את האצטדיון מתכולתו הראשונית של 13,034 מושבים ל-20,000 כדי להתמודד עם הגידול הצפוי במספר הצופים. ממשלת קוויבק נתנה 23 מיליון דולר קנדי לשיפוץ והרחבת האצטדיון (עלות האצטדיון הכוללת הייתה אפוא כ-40 מיליון דולר קנדי). תוכניות הבנייה נכנסו לתוקף לאחר שה-MLS העניקה למונטריאול את הזיכיון התשעה עשר שלה, שיחלו לשחק בעונת 2012.

==שימושים ספורטיביים==
המשחק הראשון של מונטריאול אימפקט באצטדיון סאפוטו התקיים ב-19 במאי 2008, תיקו ללא שערים נגד ונקובר וייטקאפס. השער הראשון של האימפקט באצטדיון הובקע על ידי רוקו פאלסנטינו נגד צ'ארלסטון באטרי ב-13 ביוני 2008. זה היה גם הניצחון הראשון של האימפקט באצטדיון, בתוצאה של 1–0. המשחק הראשון של האימפקט באצטדיון סאפוטו לאחר השיפוץ וההרחבה התקיים ב-16 ביוני 2012 נגד סיאטל סאונדרס, ובו ניצחה מונטריאול בתוצאה 4–1.

המשחק הבינלאומי הראשון באצטדיון סאפוטו היה הגומלין במסגרת השלב השני במוקדמות מונדיאל 2010 של נבחרת קנדה בכדורגל ב-20 ביוני 2008.

==גלריה==
<gallery>
קובץ:Canada11.jpg|מבט בתוך האצטדיון לפני ההרחבה
קובץ:Preferential tribune from south tribune.jpg|מבט מהיציע הדרומי לכיוון היציע הצפוני לפני ההרחבה
קובץ:Saputo Stadium in night.jpg|אצטדיון סאפוטו בזמן הלילה, לפני ההרחבה
קובץ:Olympique from Saputo.jpg|האצטדיון בשנת 2010 לפני ההרחבה
קובץ:2012 Impact de Montréal au stade Saputo.jpg|משחק בית נגד ניו יורק רד בולס בשנת 2012
קובץ:2012 Impact Montreal Stade Saputo.jpg|חגיגת שער נגד די. סי. יונייטד 2012
קובץ:IMFC Pre Game Montreal Impact Columbus Crew 2012-07-08.jpg|האצטדיון ביולי 2012 לאחר ההרחבה
קובץ:Imfc-crew-debout.jpg|לוח התוצאות של אצטדיון סאפוטו
</gallery>

==קישורים חיצוניים==

* 
* [http://stadiumdb.com/stadiums/can/stade_saputo אצטדיון סאפוטו] באתר StadiumDB.com

==הערות שוליים==

סאפוטו
קטגוריה:מונטריאול: ספורט
קים-ליאן ואן דר מיי

קים-ליאן ואן דר מיי (בהולנדית: Kim-Lian van der Meij; נולדה ב-1 באוקטובר 1980) היא שחקנית, מדבבת, מנחת טלוויזיה וזמרת הולנדית.

==ביוגרפיה==
ואן דר מיי נולדה במחוז צפון הולנד לזוג הורים רקדנים, ובגיל צעיר החלה לעסוק באמנויות הבמה. בילדותה הופיעה פעמיים בטלוויזיה, בתוכנית הילדים "Mini Playbackshow".

בגיל שש עשרה הוחתמה בסוכנות כישרונות ולאחר מכן החלה להופיע באופן קבוע בטלוויזיה.

בשנים 2003–2006 הנחתה בערוץ ג'טיקס את התוכנית "Kids Top 20", העוסקת במוזיקת פופ לילדים.

ב-2005 דיבבה בדיבוב ההולנדי של הסרט צ'יקן ליטל. היא גם דיבבה את דרדסית בסרטים הדרדסים והדרדסים 2.

בשנים 2010–2012 שיחקה את אל וודס בהפקה ההולנדית של המחזמר "לא רק בלונדינית".

בשנים 2012–2013 שיחקה את הנסיכה פיונה במחזמר שרק.

היא הנחתה פעמיים את תחרות אירוויזיון הילדים שאירחה הולנד, ב-2007 ו-2012.

ב-2004 יצא האלבום הראשון שלה "Balance" וב-2006 יצא האלבום השני שלה "Just Do It".

ב-2012 שרה את שיר הנושא של הסרט "ילדים גדולים לא בוכים".

בשנת 2018 הנחתה את העונה השנייה של השעשועון ההולנדי "5 טבעות זהב". 

היא נשואה למפיק השוודי דניאל גיבסון.

==קישורים חיצוניים==

* 

 על 
קטגוריה:שחקניות קולנוע וטלוויזיה הולנדיות
קטגוריה:זמרות הולנדיות
קטגוריה:מדבבות הולנדיות
קטגוריה:זמרות-יוצרות הולנדיות
קטגוריה:מנחות טלוויזיה הולנדיות
קטגוריה:הולנדיות שנולדו ב-1980
קטגוריה:הולנדים שנולדו ב-1980
ז'נאר דוגלובה

ז'נאר דוגלובה (; נולדה ב-17 בינואר 1987) היא זמרת קזחית, שזכתה בתחרות טורקיוויזיון 2014 כשייצגה את קזחסטן עם השיר "Izin Korem". בעבר הייתה חברה דוגלובה בהרכב הבנות הקזחי KeshYou אך פרשה ממנו באוגוסט 2014 והחלה לפתח את קריירת הסולו שלה.

== ביוגרפיה ==
ז'נאר דוגלובה נולדה בעיר קיזילורדה, שבדרום קזחסטן, ועברה עם משפחתה בילדותה לאלמטי. שנים לפני הופעת הבכורה שלה בתעשיית המוזיקה הקזחית היא לקחה חלק בתחרות מוזיקה קזחית, Zhas Kanat, שנועדה לזמרים מתחילים או חובבנים. לאחר הופעתה בפסטיבל התעניין בה מפיק קזחי. ב-2011 הוציאה לאור את השיר "Tańdanba" וב-2012 הוציאה לאור את הסינגל הראשון שלה, "Súıemin deshi", בו השתמשו לצורך פסקול של סרט בו היא גם השתתפה כשחקנית ובעקבותיו התפרסמה.

דוגלובה הצטרפה ללהקת הבנות הקזחית KeshYou בשנת 2013 והתחרתה יחד איתן בגמר הלאומי הקזחי לתחרות טורקיוויזיון 2013. אלו כשלו וסיימו במקום הרביעי אך שירן נעשה ללהיט במדינה. דוגלובה המשיכה בקריירת הסולו שלה לצד היותה חברת להקה אם כי בצורה פחות פעילה מאשר בעבר.

דוגלובה עזבה את KeshYou יחד עם חברה אחרת, קמשט ז'ולדיבאייבה, ושתיהן פנו לקריירות סולו. ב-2014 החליטה דוגלובה להשתתף בגמר הלאומי הקזחי לתחרות הטורקיוויזיון פעם נוספת, והפעם זכתה בו ונסעה לייצג את מדינתה בקאזאן שבטטרסטן, רוסיה. היא העפילה לגמר מהמקום השלישי ב-19 בנובמבר וזכתה בתחרות ב-21 בנובמבר עם 225 נקודות מתוך 240 אפשריות.

דוגלובה הפכה לגיבורה לאומית בקזחסטן והוזמנה למפגש עם הנשיא נורסולטן נזרבייב בשנת 2015 יחד עם נשים אחרות שתרמו ללאומיות הקזחית.

באפריל 2017 הביעה דוגלובה רצון להשתתף בתחרות האירוויזיון לשנת 2017, בצמוד להבעת ההתעניינות של רשות השידור הקזחית "Khabar Agency". קזחסטן לא יכלה להשתתף באירוויזיון על פי כללי האיגוד השידור האירופי ולפיכך נפסלה מועמדותה.

== דיסקוגרפיה ==
=== שירים ===
* 2011 - Tańdanba
* 2012 - Súıemin deshi
* 2012 - Sen emes
* 2013 - Kim úshin
* 2013 - Bir sýraq
* 2013 - Ýaıymdama
* 2014 - Izin Korem
* 2014 - Sen meni túsinbedin
* 2016 - Aıta bersin
* 2017 - Ala ketpediń
* 2018 - Syem
* 2018 - Me pole enam väikesed
* 2020 - Aqymaq Bolma

== קישורים חיצוניים ==

== הערות שוליים ==

קטגוריה:קזחסטן: תרבות
קטגוריה:זוכי תחרויות מוזיקה
קטגוריה:קזחיות שנולדו ב-1987
קטגוריה:קזחים שנולדו ב-1987
Unstoppable (שיר של דה סקור)

"Unstoppable" (בעברית: בלתי ניתן לעצירה) הוא שיר של דה סקור.

השיר הועלה ליוטיוב ב-29 באוגוסט 2017, וזכה למעלה מ-50 מיליון צפיות.

בשנת 2017 שימש השיר כשיר הנושא לאירוע המרכזי של אליפות העולם בפוקר (WSOP), שהוזרם בשידור חי ב-ESPN2 ובפוקר סנטרל החל מיולי. בשנת 2018 שימש השיר בקמפיינים פרסומיים של ג'יפ גרנד צ'רוקי. השיר שימש גם באחד הסרטונים של דוד פרפקט שכותרתו "Edition Flip Bottle Flip | Dude Perfect" שיצא ב-18 ביולי 2016.

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!ארצות הברית (RIAA)
|זהב
|500,000
|}

== קישורים חיצוניים ==

== הערות שוליים ==
חטיפת טיסה 6833 של אירופלוט

טיסה 6833 של אירופלוט הייתה טיסה מסחרית וסדירה של חברת אירופלוט במטוס טופולב Tu-134, אשר ב-18 בנובמבר 1983 נחטפה בשמי ברית המועצות.

==האירוע==

=== החטיפה ===
ב-18 בנובמבר 1983, הטיסה נחטפה בשמי ברית המועצות על ידי קבוצת צעירים גאורגים. המטרה הייתה לאלץ את צוות המטוס שהיה בטיסת פנים לשנות את נתיב הטיסה ולנחות בטורקיה. באותה התקופה, גאורגיה הסובייטית הייתה חלק מברית המועצות. בהתאם למדיניות השלטונות, אזרחי המדינה היו יכולים לעזוב אותה רק בנסיבות מיוחדות (למשל איחוד משפחות). קבוצת החוטפים כללה שבעה אנשים ממשפחות מבוססות.

=== המאבק, הנחתת המטוס בגאורגיה ופעולת החילוץ ===
במהלך ניסיון לאלץ את צוות המטוס לשנות את נתיב הטיסה, התפתח מאבק מזוין במטוס. בסופו של דבר, צוות המטוס הצליח להתבצר בתא הטייס ולהנחית את המטוס בטביליסי. בהתאם לבקשת ראש ממשלת גאורגיה הסובייטית אדוארד שוורדנדזה, הגיעו ממוסקבה לוחמים של יחידת אלפא שהצליחו להשתלט על המטוס. במהלך האירוע נהרגו חלק מהחוטפים, אנשי הצוות והנוסעים.

=== המשפט ===
למשפט החוטפים התווסף הכומר תאודור צ'קילדזה שהוכרז כמנהיג החוטפים. באוגוסט 1984 נגזר עונש מוות לשלושה מהחוטפים ולכומר, שהוצא לפועל ב-3 באוקטובר 1984.

== לאחר האירוע ==
אדוארד שוורדנדזה הואשם בכך שסירב לבקשת הורי החוטפים לנהל איתם משא ומתן. במטוס עצמו התגלו חורים מיותר ממאה כדורים והוא לא חזר לשירות. רוב מסמכי החקירה נשרפו בתחילת שנות ה-90 של המאה ה-20.

בשנת 2001 תיאטרון מרג'נישווילי רצה להעלות על הבמה הצגה של דויד טורשווילי בנושא, אך בעקבוצ לחץ השלטון המחזה לא הוצג לבסוף, אך בהמשך הוא הוצג בתיאטראות פרטיים וזכה להצלחה. 

בנוסף לכך, בגאורגיה צולמו מספר סרטים על האירוע.

==קישורים חיצוניים==
* [https://aviation-safety.net/database/record.php?id=19831118-0 תיאור האירוע]

קטגוריה:חטיפות מטוסים
קטגוריה:ברית המועצות: תעופה
קטגוריה:תקריות ואסונות תעופה ב-1983
קטגוריה:1983 בברית המועצות
קטגוריה:גאורגיה: תעופה
קטגוריה:אסיה: תקריות ואסונות תעופה
מוחמד בן סירין

אבו בכר מוחמד אבן סירין אל-בצרי (בערבית: أبو بكر محمد بن سيرين البصري; 653–729), הידוע כאבן סירין (בערבית: ابن سيرين), היה מיסטיקן מוסלמי, פרשן חלומות, ואחד מהתאבעון המפורסמים ביותר<ref></ref>.

== משפחתו ==
אבן סירין נולד בבצרה, בשנת 653, השנה ה-33 להג'רה, כשנתיים לפני ששלטונו של עו'תמאן בן עפאן הגיע לקצו.

אביו של אבן סירין היה קדר נחושת, ואחד האנשים שנלקחו בשבי על ידי צבאו של ח'אלד בן אל-וליד בקרב עין אל-תמר. לאחר שהוא נלקח בשבי, הוא הועבר לבעלותו של אנס בן מאליק<ref></ref>.

אמו של אבן סירין, שנקרא ספיה, הייתה בעברה בבעלותו של אבו בכר, אך בהמשך הוא שחרר אותה<ref name=":0"></ref>.

== הכרותו עם חסן אל-בסרי ==
הוא היה חבר קרוב של חסן אל-בסרי, שניהם התגוררו באותה עיר. עם זאת, מסיבה לא ידועה, החברות ביניהם נקלעה לבעיות, ואף יש הטוענים שהוא לא השתתף בהלווייתו של אל-בסרי. נתון מעניין נוסף הוא ששניהם מתו באותה שנה, הוא מת בדיוק מאה יום אחרי חסן.

== פירוש חלומות ==
ספרו העיקרי הוא מדריך תמציתי לפירוש חלומות שנחשב למקור מידע חשוב עד היום. עם זאת, ההתייחסויות של אבן סירין בפרשנות עדיין מעורפלות עד היום ולא נבדקו מספיק באמצעות מחקרים כדי לשפוך אור על כישרונותיו בתחום זה. מה שברור הוא שהוא פירש חלומות על בסיס משמעויות סמנטיות ישירות. הוא שילב את הפרשנות עם קריאת השכל האנושי. הוא נהג לפרש ישירות את חלומותיהם של אנשים בשווקים ובאספות. הוא היה נועז לפרש חלומות אפילו לשליטים, מה שגרם לו צרות רבות, אם כי לא היה אכפת לו<ref name=":0" />.

אבן סירין לא ביקש להשיג הון מהאינסטינקטים המולדים שלו ובפירוש חלומות. במהלך חייו הוא סבל מעוני רב ועבר עימותים רבים עם השלטונות האסלאמיים, מכיוון שהוא סירב למתנותיהם והם אף הכניסו אותו לכלא. הוא נהג לעבוד בשוק במשך היום ובילה את הלילה בתפילה ולימוד. הוא עבד בעסקי הטקסטיל בגלל הידע המקיף שלו בבגדים, צבעים וסחר.

== מוריו ותלמידיו ==
בין מוריו הבולטים היו:
* זיד בן ת'אבת
* אנס בן מאליק
* אבו הורירה
* עבד אללה אבן אל-זובאיר

בין תלמידיו הבולטים היו:
* ח'אלד אל-חד'אא
* השאם בן חסאן
* יונס בן עביד
* מהדי בן מימון
* ג'ריר בן חאזם

==קישורים חיצוניים==
* 

== הערות שוליים ==

קטגוריה:מוסלמים
קטגוריה:מיסטיקנים
קטגוריה:ילידי 653
קטגוריה:נפטרים ב-729
יחידה 220

יחידה 220 הייתה יחידת קשר חשאי להפעלת סוכנים חשאיים של המוסד ואמ"ן. היא נוסדה בשנות ה‑50 כיחידה 994 בשני בסיסים באזור תל אביב. בצד מכשירי קשר הופעל במודיעין גם מערך יוני דואר להעברת מידע לסוכנים, בנוסף על השימוש ביונים בחיל הקשר. נבנו תחנות איסוף ליונים בירושלים, בבאר שבע, באילת ובצפת. השימוש ביונים פסק ב‑1967. יחידת הקשר החשאי הייתה עצמאית במערך האיסוף. עם הקמת מפקדת הקשר בחיל המודיעין, סופחה היחידה למפקדה זו. הקשר החשאי עם סוכנים שוּפר באופן קבוע באמצעות מכשור חדיש ויכולות קליטה ושידור שפותחו ביחידה הטכנולוגית-מבצעית במודיעין (יחידה 81)<ref></ref>. בפרסום בינלאומי נדיר<ref></ref> נכתב כי ב‑1965 סיפקה היחידה קשר חשאי לסוכנים במזרח התיכון ובמדינות אפריקה, כולל כאלה שנחשפו על ידי גורמים עוינים.

בסיס היחידה שכן בחוף תל ברוך. מפקדה הראשון היה נרי ראשוני ואחריו יאיר רסקי. בין השאר, קיימה היחידה את הקשר עם אלי כהן, כפי שפורסם בסדרה התיעודית "לוחם 566" בערוץ "כאן 11". לאחר תפיסתו של אלי כהן ערכה היחידה ניסוי ("מבצע בול") יחד עם יחידה 515 במטרה לברר האם ניתן לאכן שידורים בהספקים נמוכים, לשם כך שידרו אנשי היחידה מערים שונות בישראל ושידוריהם אוכנו בהצלחה על ידי מערך האיכון של 515.

היחידה פעלה לספק שירותי תקשורת למשלחת כוחות הביטחון הישראלים בכורדיסטן, וכן סייעה במבצע רוטב בתימן.

ב-1969 הוקמה באגף המודיעין יחידה 193 שהפכה ב-1971 לגדוד הקשר של אמ"ן. היחידה המשיכה לפעול במקביל ליחידה 220 שהתמקדה בפעילות הקשר החשאי. במקביל ליחידה של צה"ל, הוקמה במוסד (בתקופתו של צבי זמיר) יחידה בעלת מטרה דומה. הבסיס בחוף תל ברוך פונה כנראה בסוף 2012.

==קישורים חיצוניים==
* [https://www.fresh.co.il/vBulletin/showthread.php?t=607729 נחשפה יחידה 220 – יחידה מסווגת לתקשורת עם סוכנים במדינות ערב], באתר "פרש"

== הערות שוליים ==

קטגוריה:אגף המודיעין
קטגוריה:יחידות צה"ל שפורקו
קטגוריה:המוסד
קוונט אובנינסק

קוונט אובנינסק הוא מועדון כדורגל מקצועני רוסי מהעיר אובנינסק שבמחוז קלוגה. 

המועדון נוסד בשנת 1962. קיבל מעמד מקצועני בשנת 2018. מעונת 2018/2019 מתמודד באליפות ליגת הכדורגל המקצוענית ובגביע רוסיה.

== היסטוריה ==
מועדון הכדורגל הוקם בשנת 1962 מתלמידי בית הספר לספורט "קונט" באובנינסק, שנוסד בשנת 1959. 

בעונת 2018/2019 העפיל לליגת הכדורגל המקצוענית של רוסיה.

== הישגים לפי עונה ==
=== מאז 2018 ===
{| class="mw-datatable" style="text-align: center; font-size:90%"
! style="background:#4F1212;color:white" width="40" | עונה 
! style="background:#4F1212;color:white" width="140" | ליגה 
! style="background:#4F1212;color:white" width="30" | מיקום 
! style="background:#4F1212;color:white" width="30" | משחקים
! style="background:#4F1212;color:white" width="20" | ניצחונות 
! style="background:#4F1212;color:white" width="20" | שוויונות 
! style="background:#4F1212;color:white" width="20" | הפסדים 
! style="background:#4F1212;color:white" width="30" | יחס שערים 
! style="background:#4F1212;color:white" width="30" | ניקוד
|-
| 2018/19 
| rowspan=3|ליגת הכדורגל המקצוענית
| 8 
| 26 
| 7
| 10 
| 9 
| 35-36 (-1)
| 31 
|-
| 2019/20 
| 13 
| 17 
| 2 
| 2 
| 13 
| 8-40 (-32)
| 8 
|-
| 2020/21
| 
| 
| 
| 
| 
| 
| 
|-
|}

== קישורים חיצוניים ==
* 

* [https://www.pfl-russia.com/teams/9773/season-2019-2020/ קוונט] באתר התאחדות ליגת הכדורגל המקצוענית
* [https://web.archive.org/web/20160304185322/http://www.ffmo.ru/node/18648 קוונט] באתר פדרציית הכדורגל של מחוז מוסקבה 
* [http://www.soccer.obninsk.ru/history.html היסטוריה באתר הכדורגל של אובנינסק] 
* [http://www.fc-lubertsy.ru/team-kvant.html מידע על הקבוצה] 
* [http://www.fc-kvant.narod.ru/stadion/index.html מידע על האצטדיון באתר הלא רשמי של המועדון] 
* [http://logo-football.ru/load/3_divizion_kfk/moskovskaja_oblast_gruppa_a/fk_kvant_obninsk/16-1-0-295 לוגו המועדון באתר "סמלי כדורגל"] 
* [http://leroyleroy.ru/branding/kvant מיתוג מחדש]

קטגוריה:קבוצות כדורגל רוסיות
קטגוריה:קבוצות כדורגל שהוקמו ב-1962
קטגוריה:מחוז קלוגה
מקהלת הקיבוץ הארצי

מקהלת הקיבוץ הארצי היא מקהלה מעורבת, המורכבת מאנשי קיבוצים ברחבי ישראל, הנפגשים פעם בשבוע לחזרה משותפת. המקהלה נוסדה בשנת 1958 ועשתה לה שם כאחת המקהלות הטובות בישראל רפרטואר המקהלה כולל הן יצירות א-קפלה מתקופות שונות והן יצירות תזמורתיות, שאותן היא מבצעת עם התזמורות הנודעות בארץ, בניצוח מנצחים ידועי שם.

מקהלת הקיבוץ הארצי יוצאת לסיורי קונצרטים מחוץ לישראל: בארצות הברית ובארצות אירופה. סיוריה כללו גם הקלטות עם תזמורות שונות בעולם. בשנת 2009 יצאה המקהלה לסיור של 12 קונצרטים במזרח הרחוק, בדרום קוריאה וביפן. ביולי 2012 זכתה המקהלה במדליית כסף בתחרות בינלאומית בבייג'ינג, סין. במהלך ביקור זה הופיעה בקונצרט באוניברסיטה לכלכלה ומינהל של בייג'ינג, לחנוכת אגף לחקר התרבות והכלכלה היהודית, ולקחה חלק בקונצרטים משותפים עם מקהלות סיניות ומקהלות אורחות. ארגון נוצרי של ידידי ישראל ICIA - Israel China Interflow Association אירח את המקהלה הסיור זה. ביוני 2016 השתתפה המקהלה בפסטיבל בינלאומי בליסבון, פורטוגל, שבו זכתה במדליית כסף. בביקורה בפורטוגל הופיעה בשלושה קונצרטים.

מאז 1990 מכהן יובל בן עוזר במשרת מנצח ומנהל מוזיקלי של המקהלה.

== קישורים חיצוניים ==
* [https://www.kac.org.il/ אתר הבית של מקהלת הקיבוץ הארצי]
* [http://shira-ovedet.kibbutz.org.il/cgi-webaxy/sal/sal.pl?lang=he&ID= מקהלת הקיבוץ הארצי באתר "שירה עובדת"]
* [https://kibbutz.mynet.co.il/culture_art/article/m_202588 אתר הקיבוץ מיינט, מקהלת הקיבוץ הארצי בפסטיבל אבו גוש], 2017
* [http://israel-opera.co.il/?CategoryID=181&ArticleID=971 אתר האופרה הישראלית, "מקהלת הקיבוץ הארצי"]
* [https://www.jso.co.il/concert/סימפוניה-מס-2-מאת-מהלר/ התזמורת הסימפונית ירושלים, הסימפוניה השנייה של מאהלר עם מקהלת הקיבוץ הארצי והמקהלה הקאמרית רמת גן] 
* [https://www.youtube.com/watch?v=GN1nyfnyd1I יוטיוב, "מזמורי צ'יצ'יסטר" מאת ליאונרד ברנשטיין, עם מקהלת הקיבוץ הארצי ומקהלת גיתית, מנצח יובל בן עוזר]
==הערות שוליים==

קטגוריה:מקהלות בישראל
קטגוריה:הקיבוץ בתרבות ובאמנות
וולגה אוליאנובסק

סמל הקבוצה עד שנת 2020
וולגה אוליאנובסק (ברוסית: ФК «Во́лга» Улья́новск) הוא מועדון כדורגל מקצועני רוסי מאוליאנובסק. הוא נוסד ב-17 במאי 1947 וברוב שנותיו התמודד ב.

לאחר פירוק ברית המועצות, "וולגה" התמודדה בליגה השלישית (בשנים 1995, 1996-1997, 2006) ומתמודדת בליגה השנייה (בשנים 1998–2004, 2007 ומאז 2009). עונה אחת בלבד התמודדה בליגה הראשונה (2008).

== שמות הקבוצה ==
* 1947–1957: טורפדו
* 1958: דינמו
* 1959–1961: ספרטק
* 1962–1976: וולגה
* 1986–1991: סטארט
* 1995–2004: וולגה
* 2005–2006: וולגה-אנרגיה
* מאז 2006: וולגה

== היסטוריה ==
הקבוצה הוקמה לראשונה בשנת 1947 בשם טורפדו אוליאנובסק.

קבוצה בשם "וולגה" החלה להופיע בליגה "B" של אליפות ברית המועצות מאז 1962. משחק הבכורה נערך באצטדיון טרוד בשנת 1963, כשוולגה ניצחה את אנרגיה וורונז' בתוצאה 1–3. עד להתפרקות ברית המועצות הקבוצה שיחק בליגה הסובייטית השנייה.

בשנת 1992, הקבוצה הפכה למועדון "סטארט" והייתה אמורה לשחק בליגה הראשונה, אך מפעל המטוסים המקומי, שהעניק חסות לקבוצה, סירב לממן אותו. המועדון עבר לעיר דימיטרובגרד, שם נתמך על ידי המפעל המקומי המהווה חלק מחברת AvtoVAZ.

תחיית הכדורגל באוליאנובסק התרחשה בשנת 1995, כאשר הוקמה קבוצת וולגה שהחלה להתמודד בליגה השלישית.

בפברואר 2005 וולגה חדלה להתקיים כמועדון מקצועי. הוחלט למזג את המועדון עם קבוצת לאדה דמיטרובגרד. שנה לאחר מכן הוקם מועדון וולגה-אנרגיה בליגת הכדורגל החובבנית (הליגה השלישית בכדורגל הרוסי), אזור וולגה.

לאחר הזכייה באליפות הוולגה של הליגה השלישית בשנת 2006, קיבלה קבוצת וולגה-אנרגיה את הזכות לשחק בליגה השנייה באזור אורל-עבר הוולגה תחת השם המקורי וולגה. בסוף עונת 2007, וולגה זכתה באליפות אורל-עבר הוולגה והעפילה לליגה הראשונה. "וולגה" לא הצליחה להשיג שם דריסת רגל ובתום עונה אחת ירדה חזרה לליגה השנייה.

בעונה הבאה וולגה סבלה מקשיים כלכליים ומשנת 2009 התמודדה בליגה המקצוענית. בתום עונת 2021/2022 העפילה לליגה הלאומית.

בעונת 2022/2023 העפילה לראשונה בתולדותיה לשלב 16 האחרונות בגביע הרוסי. ברם, באותה עונה ירדה לליגה השנייה.

== ציוד ==
{| class=wikitable
! שנים
! יצרנית תלבושות
|-
| 2002—2011
| אולספורט
|-
| 2011—2015
| אדידס
|-
| 2015—ואילך
| ג'ומה
|}

==תארים==
;ליגת הכדורגל המקצוענית
* אליפות אורל-עבר הוולגה: 2007
;ליגת הכדורגל החובבנית
* אליפות וולגה: 2006

==ראו גם==
*וולגה אוליאנובסק (הוקי שדה)

== קישורים חיצוניים ==
* 

* [http://www.footbook.ru/index.php?type=2&cid=0&tid=65 וולגה] באתר Footbook.ru
* [https://web.archive.org/web/20140407110338/http://fcwu.ru/ אתר המעריצים של וולגה אוליאנובסק]
* [http://fcwu-statistic.ucoz.ru/ היסטוריה וסטטיסטיקה]

קטגוריה:קבוצות כדורגל סובייטיות
קטגוריה:קבוצות כדורגל רוסיות
קטגוריה:אוליאנובסק
רגעים (אלבום של רינת גבאי)

רגעים הוא אלבום האולפן השני "לגדולים" של הזמרת-יוצרת רינת גבאי, אשר יצא בשנת 2003.

הסינגל "רגעים" שהוא גם שם הנושא של האלבום, זכה להצלחה והגיע למצעד השנתי לשנת 2004 למקום ה-20 ברשת ג' ולמקום ה-24 בגלגלצ.

==רשימת השמעה==

==קישורים חיצוניים==
* 
* 
* 

קטגוריה:רינת גבאי
סנטגאל

סנטגאל (בהונגרית: Szentgál) הוא יישוב במחוז וספרם, בנפת וספרם שבהונגריה.

== מיקום ==
סנטגאל הוא יישוב הממוקם בטרנסדאנוביה, במחוז וספרם כאמור, מוקף ביערות הרי הבקוני. היער שהקיף את הכפר לחלוטין וכמעט בודד אותו מהעולם החיצון התדלדל מאוד לאורך המאות הארוכות האחרונות.

בעקבות כביש 8, ממערבה מווספרם, השלט של היישוב סנטגאל מופיע בהצטלבות הרנד. מכאן, פונים לכיוון דרום-מערב לכביש שמגיע למרכז היישוב לאחר 3 ק"מ.

אל היישוב ניתן להגיע גם ברכבת, על קו הרכבת סקשפהרוואר - וספרם - סומבטהיי. תחנת הרכבת ממוקמת בחלק הצפוני-מערבי של היישוב, באזור גומבאשפוסטה.

== היסטוריה ==
על פי האגדה, בחלק התחתון של הכפר, ליד הכנסייה הקתולית של ימינו, הייתה מערה והתושב הראשון, נזיר, התגורר בה. מכיוון ששמו היה גאל והאיש חי חיי קודש, נוצר שמו של הכפר סנטגל או גל הקדוש. במציאות (על פי מחקרו של ההיסטוריון פרופסור ג'רג' ג'רפי),כומר ממנזר מסנט גאלן ביקר באזור זה בהזמנתו של הנסיך גזה, שליט הונגריה, בין היתר. מכאן השם סנטגאל. כאשר התיישבו הכובשים ההונגרים בהונגריה, כבש השבט הנסיך השולט את אזור בקוני.

הרשומה הכתובה הידועה הראשונה משנת 1281 מזכירה את סנטגאל. המקומיים באותה תקופה גידלו כלבים מלכותיים: הם סיפקו לחצר המלכים כלבים לציד המלכותי וסייעו לציידים. בזכות פעילותם זו הם קיבלו תואר אצולה בשנת 1328. הם קיבלו פטור מתשלום מיסים ונשפטו רק על ידי המלך בהתדיינות איתם. גם המלכים המאוחרים אישרו את זכויותיהם כולם.

בסנטגאל חיו יהודים בתקופות זמן שונות ובמקום היה בית כנסת:
{| class="wikitable"
! שנה
! מספר היהודים בכפר
! כלל האוכלוסייה
|-
|1880
|123
|3,764
|-
|1910
|105
|
|-
|1920
|99
|
|-
|1930
|88
|
|-
|1941
|51
|4,579
|-
|}

== אתרים בעלי חשיבות ==
* עץ הטיסה של סנטגאל
* מערת סנטגאל - מערת הדולומיט השנייה הארוכה בהונגריה
* מערת צור הררי - מערה מוגנת

== ילידי המקום ==
* קארוי קרקפוי. דוקטור למשפטים, שר אוצר, פרופסור באוניברסיטה, חבר באקדמיה ההונגרית למדעים.
* איגנאץ' פייפר (1868 – 1941) מהנדס כימיה הונגרי-יהודי פרופסור באוניברסיטה.
*יוז'ף באנוצי (במקור וייס, 1849 – 1926) היה מחנך, מבקר הונגרי-יהודי וסופר בתחום הפילוסופיה ותולדות הספרות.
*אדולף הוואש, (במקור המבורגר, 1854 – 1917) היה רופא עור יהודי-הונגרי, פרופסור באוניברסיטה. נשיא האגודה ההונגרית לדרמטולוגיה ולאורולוגיה.

== קישורים חיצוניים ==

* 
*[https://utazom.com/magyarorszag/kozep-dunantul/a-bakony-es-a-bakonyalja/az-eszaki-bakony/szentgal-terkep סנטגאל באתר תיירות]
* 

==הערות שוליים==

קטגוריה:הונגריה: ערים
קטגוריה:קהילות יהודיות בהונגריה
קטגוריה:קהילות יהודיות שהושמדו בשואה
אליעוז רבין

אליעוז רבין (נולד ב-19 באוגוסט 1953) הוא פזמונאי ומנהל ישראלי, שניהל חברות ותאגידי ביטוח, מנכ"ל חברת "דבר פשוט", לייעוץ עסקי. בשנות ה-70, חיבר שירים שהופיעו בקדמי אירוויזיון, פסטיבל שירי הילדים ובמצעדי הפזמונים.

==ביוגרפיה==
רבין נולד בתל אביב (שכון דן) ושיחק בילדותו ככדורגלן (שוער) בהכח ר"ג, בית"ר רמלה, ואס"א תל אביב. את שירותו הצבאי עשה בלהקת חיל התותחנים בה שר וניגן בגיטרה. לאחר שחרורו, סיים תואר ראשון בספרות אנגלית ובתיאטרון באוניברסיטת תל אביב.

רבין אב לחמישה, וגר בהרצליה. אשתו הראשונה היא הזמרת-יוצרת ג׳יני רבין.

=== קריירה מוזיקלית ואמנותית===
את שירותו הצבאי עשה בלהקת חיל התותחנים בה שר וניגן בגיטרה.

בשנות ה-70 חיבר להיטים רבים, רובם בשיתוף פעולה עם המלחין והמעבד רוני וייס ובהם: לקראת אירוויזיון 1976, "זה טוב זה טוב" לשוקולד מנטה מסטיק כשיר מייצג לישראל, אך הפסיד ל"אמור שלום", "הנה הלילה" לאילנית 1977<ref></ref>, ילדיסקו ולמה לא לשרי שהופיעה בפסטיבל הזמר והפזמון 1978, "בת הזמן" (כשהשמש עולה) לחופני כהן, ו״ציפורים״ לדודו זכאי. כמו כן כתב חלק מהפזמונים בסדרת הטלוויזיה הלימודית, הילדים משכונת חיים.

ב-1980 כתב מילים לשישה שירים בסרט "כוכב השחר" אותם שר נועם קניאל ללחנים של אביו, אלי קניאל.

רבין שיחק את דמותו של חיים, בסדרה תא גורדין ודמות של עורך דין, בסדרה חסמבה דור 3. הוא עוסק רבות בתרגום שירים, ובין השאר תרגם את יצירות ג'ורג' גרשווין, אנטוניו קרלוס ג'ובים ועוד.

=== קריירה בענף הביטוח והניהול ===
במקביל לכתיבת השירים, רבין עבד בתחום הביטוח, ניהל את אגף ביטוח חיים בפניקס, היה בין מקימי חברת ביטוח ישיר, בה שימש סמנכ"ל שיווק ומכירות. היה מנכ"ל חברת הביטוח "עילית" (מוזגה לימים לכלל ביטוח). בהמשך כיהן כיו"ר אמפא מוצרי צריכה, כמנכ"ל ידיעות תקשורת, מנכ"ל נביעות טבע הגליל וניהל את אוטוסרב שרותי רכב. רבין עוסק גם בייעוץ עסקי ובבעלותו חברת "דבר פשוט" לייעוץ עסקי. ב-2008 יצא לאור ספרו "הספר - נכתב עבור מי שרצה לעבור לפי הספר אבל לא ידע על איזה ספר מדובר" בהוצאת מטר.

==== תפקידים ציבוריים ====
נוסף על תפקידיו הניהוליים כיהן גם כ:

* יו"ר ועדת השיווק של התאחדות החברות לביטוח חיים, 
* סגן יו"ר איגוד המפרסמים 
* חבר בהנהלת העמותה לילדים בסיכון 
* חבר בפורום אנשי העסקים למען המועצה לשלום הילד 
* חבר בחבר הנאמנים של עמותת גדולים מהחיים, לסיוע לילדים חולי סרטן.

==קישורים חיצוניים==

== הערות שוליים ==

קטגוריה:פזמונאים ישראלים
קטגוריה:מנהלים ישראלים
קטגוריה:בוגרי אוניברסיטת תל אביב

קטגוריה:ישראלים שנולדו ב-1953
SuperTuxKart

SuperTuxKart (או, בראשי תיבות: STK) הוא משחק מרוצי קארטינג מבוסס קוד פתוח הכולל דמויות מעולם הקוד הפתוח, דוגמת הקמעות של Xfce, BSD ו-eMule. המשחק מופץ למערכות ההפעלה Microsoft Windows, macOS, לינוקס ואנדרואיד.

==היסטוריה==
המשחק מבוסס על משחק קודם בשם TuxKart שהיה בפיתוח בין השנים 2000–2004. ניסיון לשפר את המשחק ב-2004 הסתיים בחילוקי דעות ומצב הפיתוח אז נשמר בתור "SuperTuxKart". ב-2006 מפתח בשם Joerg Henrichs (המכונה "Hiker") החליט להמשיך את הפיתוח, תיקן את הבעיות שהיו אז במשחק, ושחרר אותו. מאז שחררו גרסאות מדי כמה שנים שכללו שיפורים שונים ותוספות של מסלולים, העיקריות שבהן:
*גרסה 0.7 (שוחררה ב-20 בדצמבר 2010) - כללה מנוע עיבוד תלת מימד חדש.
*0.9 (שוחררה בשנת 2015) - שכללה שימוש במנוע גרפי חדש בשם "אנטארקטיקה".
*גרסה 1.0 (שוחררה באפריל 2019) - שכללה תמיכה במשחק מקוון מרובה משתתפים.

==המשחק==
המשחק דומה למשחקי מריו קארט וכן למשחק הקארטינג של קראש בנדיקוט - Crash Team Racing בפן העלילתי של המשחק, שכולל פתיחת עוד מסלולים והשגת עוד דמויות. 

העלילה במשחק זה היא שנולוק כולא את גנו, הקמע של גנו/לינוקס, ועל טקס לפתוח את כל המסלולים ולסיים את כל האתגרים על מנת לשחרר את גנו.

===דמויות===
*טַקס – הקמע של לינוקס והדמות הראשית במשחק.
*גנו – הקמע של פרויקט גנו. משמש כאן כגורו של טקס ונראה רוכב על שטיח מעופף. חי בפגודה עד שנכלא על ידי נולוק בתחילת המשחק.
*נוֹלוֹק – האנטגוניסט במשחק. חי בארמון לבה וכולא את גנו.
*שרה – הקמע של אתר OpenGameArt .
*קוֹנקי – הקמע של KDE.
*אַדיוּמי – הקמע של אדיום .
*קיקי – הקמע של התכנה Krita.
*ביסטי – הקמע של FreeBSD.
*אמנדה – הקמע של Window Maker.
*אימיוּל – הקמע של התכנה eMule.
*סוזן – הקמע של בלנדר.
*גַּאברוֹש – הקמע של מדיהגובלין .
*הקסלי – הקמע של דרווין .
*סו – הקמע של Xfce.
*פּידג'ין – הקמע של התוכנה Pidgin.
*פַּאפי – הקמע של OpenBSD.
*וילבֶּר – הקמע של התכנה GIMP.

==תגובות==
בשל הדמיון למשחקי מריו קארט, יש שהתייחסו למשחק זה בתור "העתק בקוד פתוח" של אותם משחקים. בדף החברה התייחסו לנושא זה, וכתבו ש"בזמן שכמה מהגרסאות הישנות ביותר של המשחק אכן ניסו לחקות את משחקי מריו קארט, אין זה המצב מזה זמן רב".

מעבר לכך קיבל המשחק תגובות מחמיאות לאורך השנים. בשנת 2007 אף נכנס לדירוג חמשת משחקי המרוצים הטובים ביותר ללינוקס במגזין Full Circle .

==קישורים חיצוניים==

* 

* [https://supertuxkart.net/Main_Page אתר המשחק]
* 

==הערות שוליים==

קטגוריה:תוכנה חוצת פלטפורמות
קטגוריה:משחקי מרוץ ממוחשבים
קטגוריה:משחקי וידאו משנת 2006
קטגוריה:משחקי מרוצי קארטינג
דיאן ויליאמס

דיאן ויליאמס (באנגלית: Diane Williams; נולדה ב-14 בדצמבר 1960) היא אצנית עבר אמריקאית. היא אלופת עולם (רומא 1987) בריצת שליחות 4x100 מטר, זוכת מדליית ארד באליפות עולם (הלסינקי 1983), סגנית אלופת פאן אמריקה (אינדיאנפוליס 1987) ואלופת ארצות הברית (1987) בריצת 100 מטר.

== ביוגרפיה ==
ויליאמס נולדה וגדלה בשיקגו אילינוי.

===1980===
ויליאמס ניבחרה לייצג את ארצות הברית באולימפיאדת מוסקבה (1980), אך לא השתתפה בה, בשל החרם שהובילה מדינתה על המשחקים, במחאה על פלישת ברית המועצות לאפגניסטן.

===1983===
באליפות העולם הראשונה באתלטיקה שנערכה בהלסינקי, פינלנד זכתה ויליאמס במדליית ארד בריצת 100 מטר בתוצאה של 11.06 שניות, אחרי מרליס גר (10.97 שניות) ומריטה קוך (11.02 שניות), שתיהן ממזרח גרמניה. נוסף לכך, היא סיימה במקום תשיעי בריצת שליחות 4x100 מטר.

===1987===
במשחקים הפאן אמריקאיים שנערכו באינדיאנפוליס, אינדיאנה בתחילת אוגוסט 1987 היא זכתה במדליית כסף בריצת 100 מטר בתוצאה שך 11.25 שניות, אחרי בת ארצה גייל דיברס (11.14 שניות) ולפני פולין דייוויס מאיי בהאמה (11.47 שניות). בשלב חצי הגמר היא קבעה תוצאה של 10.94 שניות במהירות רוח גבית של 3.7+ מטר/שנייה מעל המותר.

חודש לאחר מכן, באליפות העולם שנערכה ברומא, איטליה בתחילת ספטמבר 1987 זכתה ויליאמס במדליית זהב בריצת שליחות 4x100 מטר ביחד עם אליס בראון, פלורנס גריפית' ג'וינר פאם מרשל בתוצאה של 41.58 שניות, לפני מזרח גרמניה (41.95 שניות) וברית המועצות (42.33 שניות). נוסף לכך, היא סיימה במקום רביעי בריצת 100 מטר בתוצאה של 11.07 שניות, 3 מאיות איטי ממדליית הארד שבה זכתה מרלין אוטי מג'מייקה.

===1988===
במבחנים האמריקאים לאולימפיאידת סיאול שנערכו באינדיאנפוליס ב-16 ביולי 1988 קבעה ויליאמס בשלב רבע הגמר בריצת 100 מטר שיא אישי חדש של 10.86 שניות.

== אמרוץ ==
ויליאמס הודתה כי השתמשה בסמים משפרי ביצועים במהלך הקריירה שלה בשנים 1981 - 1984. עם זאת, בשנת 1987 היא רצה מהר מתמיד, ללא שימוש בסמים. מאמנה צ'אק דה-באס הושעה מאימון לכל חייו.

כעת היא מרצה בבתי ספר בהם היא מתייחסת לנזק שנגרם לה משימוש בסטרואידים והמאבק שלה להשבת הבריאות שלה.

היא כתבה אוטוביוגרפיה, True to Me, המתעדת את מאבקה להישאר נקייה מאימרוץ ברמה הגבוהה ביותר.

== שיאים אישיים ==
===אצטדיון===
* ריצת 100 מטר: 10.86 שניות (1988)
* ריצת 200 מטר: 22.60 שניות

== קישורים חיצוניים ==

קטגוריה:אצניות אמריקאיות
קטגוריה:אלופות עולם באתלטיקה
קטגוריה:אמריקאיות שנולדו ב-1960
קטגוריה:אמריקאים שנולדו ב-1960
ג'רמי צוקר

ג'רמי סקוט צוקר (באנגלית: Jeremy Scott Zucker; נולד ב-3 במרץ 1996), הידוע בשם הבמה ג'רמי צוקר (באנגלית: Jeremy Zucker), הוא זמר-יוצר אמריקאי-יהודי,<ref></ref> שידוע משיריו "all the kids are depressed" ו-"comethru", שצברו מעל ל-300 מיליון השמעות בספוטיפיי.<ref></ref>

== דיסקוגרפיה ==
=== אלבומי מוזיקה ===
* 2020: Love Is Not Dying

=== מיני-אלבומים ===
* 2015: Beach Island
* 2015: Breathe
* 2017: Motions
* 2017: idle
* 2018: stripped.
* 2018: glisten
* 2018: summer,
* 2019: brent <small>(בשיתוף צ'לסי קאטלר)</small>

== קישורים חיצוניים ==
* 

== הערות שוליים ==

קטגוריה:אמנים הידועים בשם במה
קטגוריה:זמרים-יוצרים אמריקאים
קטגוריה:זמרים אמריקאים
קטגוריה:פזמונאים אמריקאים
קטגוריה:בוגרי מכללת קולורדו
קטגוריה:אמריקאים שנולדו ב-1996
לורנס מונסון

לורנס מונסון (באנגלית: Lawrence Monoson; נולד ב-11 באוגוסט 1964) הוא שחקן אמריקאי.

==ביוגרפיה==
מונסון נולד ביונקרס שבניו יורק.

ב-1982 נבחר לשחק בסרט הבתול האמריקאי האחרון, הגרסה האמריקאית לסרט הישראלי אסקימו לימון את התפקיד המקביל לדמותו של בנצי. יוצר הסרט בועז דוידזון בחר בו לתפקיד בעת שהיה בן שש עשרה, זאת על מנת לשמור על אותנטיות שכן מדובר בסרט נעורים.

ב-1984 שיחק בסרט הרביעי בסדרת סרטי האימה יום שישי ה-13.

ב-1985 שיחק בסרט מסכה את חברו של הנער רוקי.

ב-1987 שיחק בסרט הטלוויזיה "Gaby: A True Story" אודות חייה של גבריאלה ברימר, סופרת בעלת שיתוק מוחין שפעלה לקידום זכויותיהם של בעלי מוגבלויות.

ב-1988 הופיע בסרט הפשע "אהבה מסוכנת".

ב-1993 שיחק בסרט והתזמורת ממשיכה לנגן ועל תפקידו היה מועמד לפרס בטקס פרסי הטלוויזיה "CableACE Award". בשנה זו גם הופיעה בסרט "Lies and Lullabies", העוסק באישה בהריון המכורה לקוקאין.

ב-1994 הופיע בשלושה פרקים של בוורלי הילס 90210.

ב-1997 שיחק בסדרה של NBC "נסיך רחוב" (Prince Street), שירדה מהמסכים לאחר שידור של שני פרקים.

בשנים 1999–2000 הופיע בארבעה פרקים של ER.

ב-2000 שיחק בסרט "Sharing the Secret", אודות נערה המתמודדת עם בולמיה.

ב-2003 שיחק בסרט הפעולה "Marines", אותו הפיק בועז דוידזון.

==קישורים חיצוניים==

*[http://jpress.org.il/Olive/APA/NLI_heb/SharedView.Article.aspx?href=MAR%2F1982%2F10%2F28&id=Ar04000&sk=507442E9 הכפיל האמריקאי של אסקימו לימון]

קטגוריה:שחקני קולנוע וטלוויזיה אמריקאים
קטגוריה:אמריקאים שנולדו ב-1964
שלומי לביא

שלומי לביא (נולד ב-1980), ידוע בשם הבמה כרובי, הוא מתופף ומוזיקאי ישראלי, הידוע בעיקר בזכות היותו המתופף המקורי של להקת הבילויים.

== ביוגרפיה ==
לביא נולד בישראל בשנת 1980. בשנת 2000 הצטרף ללהקה התל אביבית הבילויים, שהקימו מעט לפני כן ימי ויסלר ונועם ענבר. את הסינגל הראשון של הלהקה, "אוטו זבל (קח אותי איתך)", הוציאה הלהקה בשנת 2003. בשיר לביא מנגן סולו תופים מהיר. הסינגל הבא שהוציאו לאור יחד היה "נפלא פה", שבו לביא ביצע תפקידי ג'אז, סווינג ובוסה נובה בעזרת כלי הקשה רבים ומגוונים, לצד פולק ומוזיקה רוסית.

בשנת 2003 יצא אלבום הבילויים הראשון בהשתתפותם של לביא, ויסלר וענבר, בשם "הבילויים". באלבום מנגן לביא מספר מקצבים, על כלי הקשה שונים, ומפגין ידע רחב בעולם התיפוף, תוך שימוש קבוע במקצבי כליזמר מסורתיים, פולק ואף רוק כבד.

בשנת 2005 הצטרף לביא ללהקת נונצ'קו, להקה ישראלית-אמריקאית. הלהקה הוקמה על ידי כמה ישראלים מברוקלין, ולביא הצטרף כמתופף עוד כשגר בישראל. מאוחר יותר, כשירד לארצות הברית, המשיך להוציא אלבומים עם הלהקה.

בשנת 2007 הוציא יחד עם הבילויים את האלבום השני שלהם יחד, "שכול וכישלון". באלבום זה לביא משתמש יותר במערכת, ובמקצבים פשוטים ואיטיים יותר. כדוגמת הסינגל "באב אל-ואד 38 א'", הפותח את האלבום, בו לביא מנגן רק תוף בס וסנר על הרבעים השני והרביעי של תיבה בעלת ארבעה רבעים. באלבום ניתן לשמוע יותר סגנון של ג'אז בתיפוף שלו, ופחות כליזמר. למשל, השיר "שוש אלמוזלינו" (שיר רגוע על הפוליטיקאית שושנה ארבלי-אלמוזלינו), כאשר בסוף השיר התיפוף הופך למקצב סווינג קלאסי כולל שימוש במצילות.

בסוף אותה השנה עזב לביא את הלהקה והיגר לארצות הברית. שם הוא התיידד עם בסיסט להקת הרוק האלטרנטיבי האמריקאית Marcy Playground, דילן קיף. קיף הכיר אותו לסולן הלהקה, ג'ון ווזניאק, ובשנת 2008 החליף לביא את המתופף הקודם של הלהקה, מרטינז דה לה קוטרה.

במקביל הצטרף לביא ללהקה הישראלית-אמריקאית "אלקטרו מרוקו", להקת מוזיקה אלקטרונית מעורבת באלמנטים ים תיכוניים. בסוף שנת 2008 עזב לביא את הלהקה.

== דיסקוגרפיה ==

=== עם "הבילויים" ===
* הבילויים
* שכול וכישלון

=== עם "נונצ'קו" ===
* Drink the Best Wine First
* A Carefully Planned Accident (אנ')

=== עם "אלקטרו מרוקו" ===
* Electro Morocco EP
* Low Ride EP

=== עם "Marcy Playground" ===
* Marcy Playground (אנ')
* MP3
* Leaving Wonderland...in a fit of rage

== קישורים חיצוניים ==
* 
* 

קטגוריה:מתופפים ישראלים
קטגוריה:מוזיקאים ישראלים
קטגוריה:ישראלים שנולדו ב-1980
סטיב ליניק

סטיב אלן ליניק (באנגלית: Steve A. Linick; נולד ב-1963) הוא משפטן אמריקאי, שכיהן כמפקח הכללי של מחלקת המדינה של ארצות הברית. ליניק, שהחל את כהונתו תחת מזכירת המדינה הילרי קלינטון, הודח במאי 2020 בידי הנשיא דונלד טראמפ מפני שהוביל חקירה נגד מזכיר המדינה מייק פומפאו בחשד שניצל לרעה את סמכותו למינויים פוליטיים כדי להיטיב עמו ועם רעייתו.

== ביוגרפיה ==
ליניק השלים באוניברסיטת ג'ורג'טאון לימודי תואר ראשון ותואר שני בפילוסופיה, וב-1990 קיבל תואר שני במשפטים מאותה האוניברסיטה. בראשית נתיבתו המקצועית בשירות הציבורי שימש ליניק כעוזר התובע המחוזי במחוז פילדלפיה ואחר כך היה שותף במשרד עורכי הדין "ניומן והולצינגר" השוכן בוושינגטון הבירה.

בין השנים 1994–1999 היה ליניק עוזר תובע פדרלי בקליפורניה, ובשנים 1999–2006 מילא אותו תפקיד במדינת וירג'יניה. הוא שימש גם כמנהל הביצועי של כוח המשימה הלאומי להונאות רכש במחלקת המשפטים של ארצות הברית ומשנה לראש אגף ההונאה באגף הפלילי של כוח משימה זה משנת 2006 עד 2010. במהלך כהונתו במחלקת המשפטים הוא פיקח והשתתף בתיקי הונאה ועבירות צווארון לבן, שכללו בין היתר שחיתות והונאת חוזים נגד ארצות הברית בעיראק ובאפגניסטן.

בשנים 2010–2013 היה ליניק המפקח הכללי הוא שימש כמפקח הכללי הראשון של הסוכנות הפדרלית למימון שיכון (FHFA).

ליניק החל את כהונתו כמפקח הכללי של מחלקת המדינה של ארצות הברית ב-30 בספטמבר 2013. כמפקח הכללי, ליניק היה הבכיר האחראי על זיהוי הסיכונים התפעוליים במחלקת המדינה ובסוכנות האמריקאית למדיה גלובלית (USAGM), כמו גם על הערכת הדיות של בקרות פנימיות וביצוע חקירות מנהליות ופליליות של בזבוזים, הונאות, ניהול כושל והתנהגות שגויה. הוא היה אחראי על מתן פיקוח ליותר מ-70,000 עובדי מחלקת המדינה וה-USAGM ששירתו ב-270 משימות שונות מעבר לים, ופיקח על למעלה מ-70 מיליארד דולר אמריקני במחלקת המדינה, בסוכנות למדיה גלובלית ובגופים המוקצים למתן סיוע חוץ.

בעיצומה של פרשת טראמפ–אוקראינה, ליניק העביר חבילה של מסמכים מרודי ג'וליאני דרך מזכיר המדינה מייק פומפאו לחבר ועדת המשפט של בית הנבחרים ג'יימי רסקין. ב-16 במאי 2020 פוטר ליניק מתפקידו במחלקת המדינה, זאת לאחר שהוביל חקירה נגד מזכיר המדינה פומפאו בגין שימוש לרעה לכאורה במשרדו. החקירה נפתחה על רקע טענות כי פומפאו השתמש במינוי פוליטי כדי לבצע סידורים אישיים עבורו ועבור רעייתו. עם זאת, החוק בארצות הברית קובע כי על נשיא ארצות הברית להודיע לקונגרס על פיטוריו של בכיר בשירות המדינה חודש ימים מראש כדי לאפשר לו לחקור את הנסיבות לפיטורין, לכן כניסת פיטוריו של ליניק לתוקף תהא ב-16 ביוני.

== קישורים חיצוניים ==

* 
* כריסטינה רופיני, [https://www.cbsnews.com/news/steve-linick-state-department-trump-fires-state-department-watchdog/ Trump fires State Department watchdog Steve Linick], באתר CBS News, 15 במאי 2020 

==הערות שוליים==

קטגוריה:תובעים אמריקאים
קטגוריה:נשיאות ברק אובמה: אישים
קטגוריה:נשיאות דונלד טראמפ: אישים שפרשו או הודחו
קטגוריה:בוגרי בית הספר למשפטים באוניברסיטת ג'ורג'טאון
קטגוריה:סגל מחלקת המדינה של ארצות הברית
קטגוריה:אמריקאים שנולדו ב-1963